Държавен вестник, бр. 92, 2022 г., стр. 9

БРОЙ  92	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСТВО
 НА РЕГИОНАЛНОТО РАЗВИТИЕ
И БЛАГОУСТРОЙСТВОТО
НАРЕДБА № РД-02-20-3
от 9 ноември 2022 г.
за техническите изисквания към енергийните 
характеристики на сгради
Г л а в а  п ъ р в а
ОСНОВНИ ПОЛОЖЕНИЯ
Чл. 1. С наредбата се определят:
1. показателите на енергийните характе­
ристики (EPB показатели) и изискванията 
към енергийните характеристики на сградите;
2. националната изчислителна методика 
за оценка на енергийните характеристики 
на сградите;
3. скалата на класовете на енергопотреб­
ление с числови граници за различни по 
предназначение категории сгради и минимал­
ните изисквания за енергийна ефективност 
в съответствие със скалата за съответната 
категория сгради;
4. изискванията за енергийна ефективност 
към инвестиционните проекти на сгради.
Чл. 2. (1) Наредбата се прилага при:
1. проектиране на нови жилищни сгради и 
нови сгради за обществено обслужване;
2. проектиране, свързано с постигане на 
изискванията за енергийна ефективност при 
основно обновяване, основни ремонти, пре­
устройства, реконструкции, надстрояване и 
пристрояване на съществуващи сгради;
3. оценяване на съответствието на инвести­
ционни проекти с изискванията за енергийна 
ефективност на сградите;
4. обследване и сертифициране за енергий­
на ефективност на сгради съгласно изисква­
нията, определени в Закона за енергийната 
ефективност (ЗЕЕ); 
5. изчисляване на енергийните характе­
ристики на производствени сгради, за които 
националната методика по чл. 1, ал. 1, т. 2 
може да се приложи в случаите, в които са 
поставени изисквания за поддържане на мик­
роклимат с определени параметри;
6. проектиране и обследване за енергийна 
ефективност на сгради – културни ценности, 
включени в обхвата на Закона за културно­
то наследство, доколкото подобряването на 
енергийните характеристики на ограждащите 
елементи и/или на техническите системи в 
тези сгради не води до нарушаване на архи­
тектурните и/или художествените характе­
ристики на сградите.
(2) Наредбата може да се прилага за пости­
гане на частични енергийни характеристики 
на сгради, които не подлежат на сертифи­
циране по чл. 32, ал. 5 от ЗЕЕ и по чл. 38, 
ал. 1 от ЗЕЕ, когато това е предвидено със 
заданието за проектиране или по желание на 
възложителя. 
(3) Наредбата не се прилага за:
1. спомагателни, стопански, обслужващи 
и второстепенни постройки на допълващото 
застрояване по смисъла на чл. 20, ал. 3 от 
Закона за устройство на територията (ЗУТ); 
2. текущ ремонт в сгради или в части от 
тях, както и при вътрешни преустройства и 
ремонти на самостоятелни обекти или по­
мещения в съществуващи сгради, при които 
извършваните строителни и монтажни работи 
(СМР) по елементи на конструкцията и/или 
по системите за поддържане на микроклимата 
не променят енергийните им характеристики 
спрямо състоянието преди ремонта.
Чл. 3. (1) Енергийните характеристики на 
сгради се изчисляват с цел:
1. определяне на нивото на потребление 
на енергия и съответстващия му клас по 
скалата на класовете за енергопотребление, 
вкл. за издаване на сертификати за енергийни 
характеристики на сгради;
2. оценяване на съответствието на инвес­
тиционни проекти на сгради с изискванията 
към енергийните характеристики;
3. оценка на постигнатите енергийни спес­
тявания в сгради.
(2) Обект на оценка на енергийните ха­
рактеристики могат да бъдат самостоятелна 
сграда, блок-секции в сграда или обособена 
част от сграда, както е определена в ЗЕЕ.
Чл. 4. Наредбата се прилага едновремен­
но с нормативните актове за изпълнение на 
изискванията по чл. 169, ал. 1 от ЗУТ, вкл. 
други специфични изисквания към сгради, 
определени съгласно нормативен акт. 
Чл. 5. (1) Енергийните характеристики на 
сградите в България се оценяват по единна 
национална изчислителна методика съгласно 
приложение № 1 от наредбата. 
(2) Методиката от приложение № 1 се при­
лага задължително за всички сгради, които 
подлежат на сертифициране за енергийна 
ефективност съгласно ЗЕЕ.
(3) Методиката от приложение № 1 може 
да се прилага за производствени сгради, които 
не подлежат на сертифициране за енергийна 
ефективност, но за които в нормативен акт, 
в задание за проектиране и/или поради ус­
ловия на технологичния режим, се изисква 
поддържане на микроклимат с определени 
параметри (производствени сгради, които са 
част от промишлена система). В тези случаи 
методиката се прилага, при условие че вход­
ните данни, както и специфичните проектни 
или експлоатационни условия не противоре­